Nr. L 42/18 De Europæiske Fællesskabers Tidende 15. 2. 94 (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 2. februar 1994 om finansiel EU-støtte til forbedring af den veterinære kontrolordning ved EU's ydre grænse i Tyskland (Kun den tyske udgave er autentisk) (94/83/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets beslutning 90/424/EØF af 26. juni 1990 om visse udgifter på veterinærområdet ('), senest ændret ved Kommissionens beslutning 93/439/EØF (?), særlig artikel 38, og ud fra følgende betragtninger : De tyske myndigheder har forelagt Kommissionen et nationalt program til forbedring af kontrolordningen ved de ydre grænser for levende dyr og animalske produkter ; dette program omfatter bl.a. anlæggelse og renovering af de nødvendige infrastrukturer, køb af udstyr til kontrol- formål, ansættelse af supplerende personale og ledsages af de relevante finansielle opylsninger ; styrkelse af veterinærkontrollen ved de ydre grænser er på grund af indførelsen af det indre marked en af EU's prio- riteter ; EU's finansielle deltagelse må dog ske inden for rammerne af de disponible bevillinger; det er derfor vigtigt at afgrænse de foranstaltninger, der anses for højt prioriterede, for navnlig at sikre, at EU's finansiering bliver så effektiv som muligt ; på grundlag af de indvundne erfaringer bør hovedvægten lægges på forbedring af den kontrol, der skal foretages på visse grænsekontrolsteder ved EU's østlige grænse ; () EFT nr. L 224 af 18. 8. 1990, s. 19. () EFT nr. L 203 af 13. 8. 1993, s. 34. de i denne beslutning fastsatte foranstaltninger er i over- ensstemmelse med udtalelse fra Den Stående Veterinær- komité — VEDTAGET FØLGENDE BESLUTNING : Artikel 1 Det i bilaget anførte program om forbedring af den veteri- nære kontrolordning ved EU's ydre grænser i Tyskland godkendes. Artikel 2 1. EU's finansielle bidrag fastsættes til 15 % af programmets samlede omkostninger med et maksimum på 700 000 ECU. 2. EU's finansielle bidrag ydes på følgende måde: — 50 % ved foranstaltningens begyndelse, der ikke må ligge senere end den 31. januar 1994 — restbeløbet ved foranstaltningens afslutning, der ikke må ligge senere end den 30. juni 1995. Artikel 3 1. Betalingerne foretages i ecu. 2. Den i artikel 2, stk. 2, første led, omhandlede beta- ling foretages .mod, at der forelægges Kommissionen en anmodning om forskud. 3.  Den i artikel 2, stk. 2, andet led, omhandlede beta- ling foretages mod forelæggelse af bilag.